Volodimir Zelenski ne-a întins o capcană!
Postat la: 23.05.2024 | Scris de: ZIUA NEWS
0
A lansat o provocare care ne poate duce direct la o conflagrație mondială. Și nicidecum la un armistițiu sau la un tratat de pace între Federația Rusă și Ucraina garantat de marile puteri. Liderul de la Kiev încearcă să miște lumea în sensul dorit de el. Înspre o catastrofă.
Această situație neobișnuită, această provocare fără precedent, a fost lansată deliberat de Volodimir Zelenski în „The New York Times". El solicită nici mai mult nici mai puțin ca Statele Unite să renunțe în mod oficial la obiecția ca rachetele furnizate Kievului să poată fi utilizate pentru atacarea unor obiective strategice de pe teritoriul Federației Ruse. Să analizăm această pretenție formulată în termeni categorici, să vedem în ce circumstanțe este ea formulată și care pot fi consecințele.
Într-un fel sau altul, războiul din Ucraina în forma în care s-a desfășurat în prezent se apropie vertiginos de un deznodământ. Care poate fi recunoașterea înfrângerii Ucrainei în război și o soluție de încheiere a sa, în baza principiului „pace pentru teritorii". Adică fix ceea ce a formulat în urmă cu un an Xi Jinping în planul său de pace în 12 puncte. Iar anterior Henry Kissinger. Până la urmă, aceasta ar putea fi o soluție soft de încheiere a unui conflict sângeros, care a costat imens Ucraina, Occidentul, dar și Federația Rusă. O formulă care până în prezent a fost respinsă cu fermitate de liderul de la Kiev și, la unison cu acesta, de către reprezentanții statelor NATO. Numai că totul are un sfârșit. Și sfârșitul e aproape.
Schema de mai sus reprezintă jumătatea plină a paharului. O încheiere a conflictului care, de voie de nevoie, devine până la urmă convenabilă pentru toate părțile. Mai puțin pentru Volodimir Zelenski. Acesta intenționează să împingă lumea către un altfel de final al conflictului dintre Ucraina și Federația Rusă. Către o extindere. Către un conflict deschis, militar și nu numai politic, între Federația Rusă și statele NATO. Pentru că satisfacerea pretenției formulate cu atâta fermitate și insistență de către Volodimir Zelenski de a putea utiliza armamentul occidental pentru a lovi adânc și dureros în interiorul Rusiei poate fi și va fi cu siguranță interpretat de Kremlin drept un război NATO contra Federației Ruse.
Partea senzațională și în același timp scandaloasă a proiectului lansat de Volodimir Zelenski este că el este împărtășit în mod tacit și netransparent de unii lideri de la Pentagon și de la Casa Albă. Liderul de la Kiev a fost cumva împins să facă declarațiile pe care le-a făcut în „The New York Times". Dar este el îndreptățit să solicite așa ceva?
Poate că prea puțină lume știe că mandatul lui Volodimir Zelenski la președinția Ucrainei a intrat în prelungiri. După ce a expirat. În mod normal, ar fi trebuit să aibă loc alegeri prezidențiale. În ciuda unor angajamente anterioare, acest proces nu a fost declanșat. Volodimir Zelenski a invocat starea de război, care îi permite, fără a mai fi fost ales, să rămână în continuare la putere, exercitându-și prerogativele. Dar mai sunt acestea prerogative, în condițiile date, suficient de solide pentru a genera o escaladare a conflictului, care cel puțin teoretic ar putea conduce la dinamitarea și disoluția statului ucrainean? Sunt aceste prerogative atât de concludente încât să-i confere lui Zelenski autoritate asupra unor decizii cardinale ale Washingtonului și celorlalte state NATO? Îi las pe specialiștii în drept internațional să combată și să răspundă la aceste întrebări. Eu unul mă mulțumesc să semnalez această provocare.
Și să mai semnalez trei lucruri care mi se par și ciudate, și demne de dezbătut. Ucraina a avut perfectă dreptate atunci când a solicitat mijloacele necesare pentru a-și apăra spațiul aerian. Nici până astăzi aceste mijloace nu au fost asigurate de către statele NATO și, în consecință, statul victimă al unei agresiuni, Ucraina, este în bună parte lipsit de posibilitatea de a se apăra. Într-un război modern, dacă nu-ți aperi cerul, nu ai nicio posibilitate să-ți aperi pământul. Aceasta a fost o culpă indiscutabilă a Occidentului, din cauza căreia războiul a fost prelungit până în prezent cu rezultate pozitive înregistrate de agresor.
În al doilea rând, atâta timp cât Ucraina este lovită pe teritoriul ei, ea are tot dreptul ca la rândul ei să lovească orice fel de obiectiv strategic al Federației Ruse. Dar cu o singură condiție. Să utilizeze exclusiv armamentul pe care l-a fabricat sau l-a achiziționat și îl are în dotare. Este inadmisibil ca Zelenski să ceară rachete cu rază medie și lungă de acțiune pe gratis sau cu împrumut și pe care să le utilizeze împotriva teritoriului rus. La acest capitol, linia care desparte un război între două state de un război generalizat, eventual mondial, este extrem de subțire.
O altă ciudățenie este că, de câteva zile, tot la ordinul lui Volodimir Zelenski, în baza unei legi pe care a promulgat-o, Ucraina a adoptat schema Wagner. Rând pe rând, îi scoate din închisori pe circa 3.000 de infractori condamnați, pentru a-i trimite în război în schimbul eliberării acestora, dacă scapă cu viață. Deci schema Wagner, atât de hulită de întreaga lume occidentală, este preluată de Kiev și aproape nimeni nu mai suflă niciun cuvânt. Ceea ce demonstrează că există o doză mare de cinism în retorica statelor NATO.
În paralel - și asta e cea de-a treia ciudățenie a acestui război - este situația generată de milioanele de refugiați ucraineni care, în funcție de starea lor materială, trăiesc fie în statele est-europene, fie în Occidentul mai prosper, fie chiar în paradisurile fiscale de pe alte continente. O bună parte dintre aceștia sunt oameni în putere, capabili să pună mâna pe armă și să-și apere țara. Nu am auzit nicio solicitare făcută cu pumnul pe masă de către Volodimir Zelenski pentru ca acești practic dezertori să fie făcuți pachet și trimiși acasă. Și nici în retorica statelor NATO nu apare nimic în acest sens. Nu e săptămână de la Dumnezeu în care, pe cheltuiala noastră, să nu fie salvați din munți, unde au trecut ilegal frontiera, tineri ucraineni. Nu am auzit nicio declarație în acest sens a dregătorilor de la București. Nu am auzit de niciun caz în care respectivii ucraineni să fie trimiși acasă pentru a lupta în război. Închei această analiză punându-mi și punând întrebarea în ce se va transforma acest război. Se va ajunge sau nu la o soluție de pace? Iar dacă nu, până la ce nivel va fi escaladat?
Sorin Rosca Stanescu
ULTIMA ORA
-
Statele Unite raportează cel de-al doilea caz de gripă aviară, transmis de la vaci la om. Specialiștii sunt îngrijoraţi de numărul tot mai mare de mamifere infectate
La mai puţin de două luni de la primul caz, o a doua persoană a fost infectată cu gripă aviară în Statele Unite, contaminarea sa având legătură cu o epidemie care s-a răspândit în rândul efectivelor de vaci, au anunţat miercuri autorităţile sanitare americane.
-
Mii de ucraineni "locuiesc" la aceeași adresă din Botoșani. Proprietarul locuinței lua câte 50 de euro să le facă buletine
Peste 7.000 de ucraineni figurează ca locuind într-o casă de câteva zeci de metri pătrați dintr-o comună din Botoșani. Acest lucru le-a trezit suspiciuni autorităților, care au sesizat DNA.
-
Diamantele vor fi de acum încolo pe toate drumurile la prețuri derizorii
Oamenii de știință au descoperit o nouă metodă de a sintetiza diamante fără a folosi o piatră prețioasă ca punct de plecare. Această tehnică revoluționară poate crea diamante la presiune atmosferică normală în doar 15 minute.
-
G7 vrea să adopte în Italia o decizie care ar putea schimba cursul războiului din Ucraina și ar putea contracara ascensiunea BRICS
Șefii finanțelor din G7, reuniți în Italia săptămâna aceasta, încearcă să găsească o cale comună în ceea ce privește retragerea câștigurilor anticipate din activele rusești înghețate pentru a stimula finanțarea efortului de război al Ucrainei și pentru a respinge puterea Chinei în sectoare cheie.
- Noua lege a pensiilor: Cum poți lua din start mult mai multi bani daca urmezi acesti pasi simpli descrisi de ministrul Muncii
-
Descoperire monumentală sub platoul Giza: arheologii detectează structuri uriașe folosind un radar de penetrare a solului
Cercetătorii de la Universitatea Tohoku din Japonia au descoperit o structură gigantică, formată din două părți, sub platoul Giza din Egipt. Această descoperire fără precedent sugerează existența unor vestigii datând de acum 4000 de ani.
-
Un șarpe cu clopoței viu extrem de veninos a fost trimis "cadou" prin curier!
Elijah Bowles, un șofer de camion în vârstă de 60 de ani, a ridicat un colet de la oficiul poștal local din micul oraș Twentynine Palms, California. Când și-a deschis pachetul marcat „fragil", a găsit înăuntru un șarpe cu clopoței viu, de aproximativ 2 metri lungime.
-
Anunțul oficial pe care îl așteaptă toți pensionarii: 99% din documentele procesate sunt trimise către toate casele de pensii
Președintele Casei Naționale de Pensii, Daniel Baciu, a explicat că 99% dintre dosarele de pensii sunt procesate și digitalizate, iar în perioada următoare vor fi tipărite deciziile de pensionare, care, ulterior, vor fi trimise către toate casele de pensii. Aceste decizii vor fi printate și apoi vor fi trimise către beneficiari.
-
Ministrul maghiar de Externe crede că apariția trupelor occidentale în Ucraina va duce la război mondial
Trimiterea trupelor occidentale în Ucraina, despre care discută unii politicieni europeni, va duce la un nou război mondial, a declarat miercuri ministrul ungar de externe, Péter Szijjártó, în cadrul unei conferințe de presă, conform TASS, scrie Rador Radio România.
DIN CATEGORIE
- TOP CITITE
- TOP COMENTATE
- 1.Cine e Atlantic Council - ce-l premiază pe Iohannis în SUA - un afront la adresa românilor!
- 2.Războiul împotriva Omului!
- 3.Dincolo de propaganda occidentală
- 4.Iohannis regretă primirea la Casa Albă
- 5.Avertismentul teribil al lui Erdogan privind NATO
- 6.La București a ieșit tot cum au vrut Iohannis și Kavalec
- 7.Capcana în care a căzut Marcel Ciolacu
- 8.Război pe teritoriul Transilvaniei. Viktor Orban, UDMR și Guvernul României, contra Miklos Banffy
- 9.O colonie n-are voie să dețină companii naționale strategice!
- 10.Filiera Stat Paralel - Ambasada SUA!